
הודעה לעיתונות

קורנית דיגיטל: ההכנסות ברבעון השני של 2015 צמחו ב-35% 
ל-21.3 מיליון דולר; הרווח הנקי (Non-GAAP) ברבעון טיפס לכ- 2.4 מיליון דולר 

הרווח התפעולי ברבעון עלה והסתכם בכ- 2.7 מיליון דולר

החברה עדכנה במסגרת שיחת הוועידה, כי היא צופה ברבעון השלישי הכנסות של כ- 22-25 מיליון דולר, ושיעור רווח תפעולי של כ- 10.5%-14.5%.

גבי זליגסון, מנכ"ל קורנית דיגיטל: "אנו מציגים תוצאות חזקות לרבעון השני, במהלכו אף השגנו שתי אבני דרך משמעותיות בתחום המוצרים שלנו. קיבלנו הזמנה שלישית למדפסת 'אלגרו', המדפיסה בשיטה ייחודית על גלילים - Roll to Roll - מלקוח שפועל בייצור בקנה מידה מלא עם שתי היחידות הראשונות שהיו ברשותו. 'אלגרו' ממנפת את הטכנולוגיה הייחודית שלנו בכך שהיא משלבת לא פחות מחמישה שלבים בתהליך הדפסה אחד ובכך מיעלת את התהליך כולו תוך שהיא מאפשרת הדפסה על כמעט כל סוג של בד. בנוסף, השקנו בהצלחה את הגרסה החדשה של הדיו שלנו, Neopigment Pure, עם מספר לקוחות מפתח שכבר נמצאים בתהליך של מעבר הייצור שלהם לגרסה חדשה ומשופרת זו של דיו. שני אירועים אלה הם עדות מוכחת לאיכות פיתוח המוצרים שלנו והוצאתם לשוק".

"במבט קדימה לקראת ההזדמנויות העומדות בפנינו, אנו מצפים להמשיך ולהשקיע בצמיחתה העתידית של החברה באמצעות הגדלת מצבת כוח האדם והרחבת התשתית הקיימת, כך שנהיה ממוצבים היטב ונוכל לבצע בצורה אופטימלית את מפת הדרכים של המוצרים, ולהגדיל את נוכחותנו בשוק, תוך הרחבת בסיס הלקוחות שלנו בשווקים קיימים ומתפתחים".

חברת קורנית דיגיטל (NASDAQ: KRNT) דיווחה אתמול על תוצאותיה הכספיות לרבעון השני לשנת 2015. 

הכנסותיה של קורנית ברבעון השני של 2015 עלו בכ- 35% והסתכמו בכ-21.3 מיליון דולר, בהשוואה לכ-15.7 מיליון דולר ברבעון המקביל אשתקד. הגידול בהכנסות נובע מהצמיחה המתמשכת בשוק ה- DTG  וכתוצאה ממכירות ראשונות של מערכת ה"אלגרו".

הרווח הגולמי (Non-GAAP) של קורנית ברבעון השני של 2015 הסתכם בכ-10.1 מיליון דולר, בהשוואה לכ-6.9 מיליון דולר ברבעון המקביל אשתקד. שיעור הרווח הגולמי צמח ל-47.6% ברבעון השני, לעומת 43.8% בתקופה המקבילה אשתקד. 

הרווח התפעולי ברבעון השני עלה והסתכם בכ- 2.7 מיליון דולר (12.9% מההכנסות), בהשוואה ל- 862 אלף דולר ברבעון המקביל אשתקד. השיפור ברווח התפעולי הינו כתוצאה מהגידול ברווח הגולמי, והוצאות שכר נמוכות יותר מהצפוי.

הרווח הנקי המתואם (Non-GAAP) ברבעון הראשון של 2015 הסתכם בכ- 2.4 מיליון דולר, (0.07 דולר למניה בדילול מלא), בהשוואה לכ- 0.6 מיליון דולר ברבעון המקביל אשתקד (0.06 דולר למניה בדילול מלא). 

על בסיס PAAG, החברה דיווחה על רווח של  0.7 מיליון דולר, (0.02 דולר למניה בדילול מלא), בהשוואה לכ-0.4 מיליון דולר, (0.04 דולר למניה בדילול מלא) ברבעון המקביל אשתקד.

קורנית סיימה את הרבעון השני של שנת 2015 עם מזומנים ושווי מזומנים בסכום כולל של כ-80.4 מיליון דולר. 

החברה סיפקה למשקיעים תחזית לרבעון השלישי של 2015 במסגרת שיחת הוועידה שהתקיימה אמש, לפיה סך ההכנסות ינוע בטווח שבין 22-25 מיליון דולר, ושיעור הרווח התפעולי ינוע בטווח שבין 10.5%-14.5%.

הודעה זו פורסמה בשפה האנגלית במערכת ה-EDGAR. נוסח זה הינו תרגום של ההודעה לשפה העברית. בכל מקרה של סתירה בין ההודעה בשפה האנגלית לתרגום ההודעה בעברית, יגבר הנוסח בשפה האנגלית כפי שפורסם במערכת ה-EDGAR.

אודות קורנית דיגיטל
קורנית דיגיטל הינה חברה פורצת דרך המפתחת, מייצרת ומשווקת פתרונות חדשניים לתעשיית הטקסטיל. קורנית דיגיטל הוקמה בשנת 2003, מונה כ 269 עובדים והינה חברה ציבורית שמניותיה נסחרות בבורסת הנאסד״ק בארה״ב תחת הסימבול KRNT בניהולו של גבי זליגסון המכהן כמנכ״ל החברה. לחברה משרדים בארה"ב, אסיה, אירופה וישראל המפעילים רשת תפעול ותמיכה רחבה לכל רחבי העולם. עם התקנות של למעלה מ 1300 מדפסות בכל העולם, קורנית מחויבת לספק ללקוחותיה טכנולוגיה פורצת דרך המבטיחה תוצאות איכותיות וחדשניות עם רווחיות גבוהה. בנוסף, קורנית היא החברה הראשונה בעולם אשר פיתחה את הדיו הלבן לדפוס הדיגיטאלי על טקסטיל המאפשר הדפסה דיגיטאלית גם על בגדים כהים והראשונה שהביאה את הדפוס הדיגיטלי לשוק הטקסטיל. יחד עם שורת מוצרי הדיו אשר פותחו באופן בלעדי לתעשיית הדפוס על טקסטיל ופתרונות הכימיה הייחודיים לאפליקציות הדפוס הדיגיטאלי על ביגוד, קורנית דיגיטל מציעה לדפסים ברחבי העולם הזדמנויות עסקיות חדשות ומבטיחות. למידע נוסף היכנסו לאתר האינטרנט: www.kornit.com/ir

